Georgius H. W. Bush
Georgius H. W. Bush Res apud Vicidata repertae: Nativitas: 12 Iunii 1924; Milton Obitus: 30 Novembris 2018; Hustonia Patria: Civitates Foederatae Americae Nomen nativum: George Herbert Walker Bush Familia Genitores: Prescott Bush; Dorothy Walker Bush Coniunx: Barbara Bush Proles: Georgius W. Bush, Jeb Bush, Neil Bush, Marvin P. Bush, Dorothy Bush Koch, Pauline Robinson Bush Familia: Bush family Memoria Sepultura: George Bush Presidential Library Georgius H. W. Bush, Anglice plene George Herbert Walker Bush (Milton in oppido Massachusettae die 12 Iunii 1924 natus; Hustoniae die 30 Novembris 2018 mortuus) fuit vir publicus Civitatum Foederatarum Americae. Patre Prescott Bush argentarii, Georgius, in Massachusetta orientali educatus, alumnus fuit academiae Phillipianae Andoveriae in vico Massachusettae. Aviator classiarius inter annos 1942 et 1945 inter insulas Philippinenses Iaponensesque militavit. Deinde patrem secutus universitatem Yalensem frequentavit scientiae oeconomicae studiosus. Uxorem Barbara Pierce anno 1945 duxit, quae iam annos tres et septuaginta marita die 17 Aprilis 2018 mortua erit. Ex ea sex liberos genuit, inter quos Georgium iuniorem anno 1946 natum, praesidem futurum, Ioannemque (anglice Jeb) anno 1953 natum, futurum gubernatorem Floridensem. Patre anno 1952 senatore Massachusettensi electo, Georgius cum familia Odessam in Texia iam petiverat, mox Midland et Hustoniam, in quibus urbibus societates petroleum producentes conduxit. Conscriptus est camerae repraesentantium ab anno 1966, legatus Civitatum Foederatarum iuxta Nationes Unitas ab 1971, praeses consilii nationalis factionis Republicanae ab 1973, e quo officio ipse abdicationem praesidis Ricardi Nixon postulavit. Deinde legatus est iuxta rem publicam popularem Sinarum ab 1974, rector Sedis centralis exploratoriae a die 30 Ianuarii 1976 usque ad 20 Ianuarii 1977. Praeses vicarius ab anno 1981 meruit, Ronaldo Reagan praeside. Ab anno 1989 usque ad annum 1993 fuit quadragesimus primus Praeses Civitatum Foederatarum Americae. Cum Michael Gorbačëv dialogum fecit ad Bellum frigidum terminandum.